CELEX: 31983R0221
Language: el
Date: 1983-01-26 00:00:00
Title: Κανονισμός (ΕΟΚ) αριθ. 221/83 του Συμβουλίου της 26ης Ιανουαρίου 1983 περί τροποποιήσεως του κανονισμού (ΕΟΚ) αριθ. 878/77 περί των τιμών συναλλάγματος που πρέπει να εφαρμοστούν στο γεωργικό τομέα

Avis juridique important

|

31983R0221

Κανονισμός (ΕΟΚ) αριθ. 221/83 του Συμβουλίου της 26ης Ιανουαρίου 1983 περί τροποποιήσεως του κανονισμού (ΕΟΚ) αριθ. 878/77 περί των τιμών συναλλάγματος που πρέπει να εφαρμοστούν στο γεωργικό τομέα  

Επίσημη Εφημερίδα αριθ. L 027 της 29/01/1983 σ. 0007 - 0008

***** ΚΑΝΟΝΙΣΜΟΣ (ΕΟΚ) αριθ. 221/83 ΤΟΥ ΣΥΜΒΟΥΛΙΟΥ  της 26ης Ιανουαρίου 1983  περί τροποποιήσεως του κανονισμού (ΕΟΚ) αριθ. 878/77 περί των τιμών συναλλάγματος που πρέπει να εφαρμοστούν στο γεωργικό τομέα  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό αριθ. 129 του Συμβουλίου περί της αξίας της λογιστικής μονάδας και των τιμών συναλλάγματος που πρέπει να εφαρμόζονται στο πλαίσιο της κοινής γεωργικής πολιτικής (1), όπως τροποποιήθηκε τελευταία από τον κανονισμό (ΕΟΚ) αριθ. 2543/73 (2), και ιδίως το άρθρο 3,  την πρόταση της Επιτροπής,  τη γνώμη της Νομισματικής Επιτροπής,  Εκτιμώντας:  ότι οι αντιπροσωπευτικές τιμές που εφαρμόζονται επί του παρόντος καθορίστηκαν από τον κανονισμό (ΕΟΚ) αριθ. 878/77 (3), όπως τροποποιήθηκε τελευταία από τον κανονισμό (ΕΟΚ) αριθ. 3437/82 (4)· ότι φαίνεται σκόπιμο να καθοριστεί, για την ελληνική δραχμή, νέα αντιπροσωπευτική τιμή πλησιέστερη στη σημερινή οικονομική πραγματικότητα·  ότι για την προσαρμογή της τιμής αυτής πρέπει να ληφθεί υπόψη η ισχύς της, ιδίως όσον αφορά τις τιμές καθώς και την κατάσταση που υπάρχει στο σχετικό Κράτος μέλος·  ότι ο κανονισμός (ΕΟΚ) αριθ. 337/79 του Συμβουλίου της 5ης Φεβρουαρίου 1979 περί κοινής οργανώσεως της αμπελοοινικής αγοράς (5), όπως τροποποιήθηκε τελευταία από τον κανονισμό (ΕΟΚ) αριθ. 2144/82 (6), προβλέπει ορισμένες εργασίες αποστάξεως και ορισμένες ενισχύσεις· ότι η ημερομηνία εφαρμογής αυτών των νέων τιμών, σ' αυτό το πλαίσιο, μπορεί να μη συμπέσει με την άλλη ημερομηνία εφαρμογής των νέων τιμών στον αμπελοοινικό τομέα·  ότι, προκειμένου να αποφευχθεί η διαφορετική μεταχείριση αλληλοεξαρτώμενων προϊόντων, φαίνεται αναγκαίο να προβλεφθεί η εφαρμογή των νέων τιμών στον τομέα των σιτηρών, εκτός από το σκληρό σίτο, και στον τομέα των αυγών και πουλερικών, της ωαλβουμίνης και της γαλακταλβουμίνης από την ίδια ημερομηνία,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Το παράρτημα V του κανονισμού (ΕΟΚ) αριθ. 878/77 αντικαθίσταται από το παράρτημα του παρόντος κανονισμού.  Άρθρο 2  Ο παρών κανονισμός αρχίζει να ισχύει στις 31 Ιανουαρίου 1983.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.  Έγινε στις Βρυξέλλες, στις 26 Ιανουαρίου 1983.  Για το Συμβούλιο  Ο Πρόεδρος  H. TIETMEYER  (1) ΕΕ αριθ. 106 της 30. 10. 1962, σ. 2553/62.  (2) ΕΕ αριθ. L 263 της 19. 9. 1973, σ.1.  (3) ΕΕ αριθ. L 106 της 29. 4. 1977, σ. 27.  (4) ΕΕ αριθ. L 362 της 23. 12. 1982, σ. 1.  (5) ΕΕ αριθ. L 54 της 5. 2. 1979, σ. 1.  (6) ΕΕ αριθ. L 227 της 3. 8. 1982, σ. 1.  ΠΑΡΑΡΤΗΜΑ  «ΠΑΡΑΡΤΗΜΑ V  ΕΛΛΑΔΑ  1. 1 ECU = 71,5619 ελληνικές δραχμές.  Η τιμή αυτή εφαρμόζεται από:  - την 1η Νοεμβρίου 1983 για το ελαιόλαδο·  - τις 31 Ιανουαρίου 1983 για όλες τις άλλες περιπτώσεις· μπορούν όμως να προβλεφθούν άλλες ημερομηνίες για τα ποσά που αναφέρονται στα άρθρα 10, 11, 12α, 14, 14α, 15, 39, 40 και 41 του κανονισμού (ΕΟΚ) αριθ. 337/79.  2. Μέχρι τις ημερομηνίες που αναφέρονται στο σημείο 1, εφαρμόζεται η κάτωθι τιμή:  1 ECU = 66,5526 ελληνικές δραχμές.»